Ο **Βάτσλαβ Σβέρκος** (*Václav Svěrkoš*) (γεν. στις 1 Νοεμβρίου 1983 στην πόλη Τρίνετς της Μοραβίας στην ανατολική Τσεχία) είναι διεθνής επιθετικός ποδοσφαιριστής από την Τσεχία, με πλούσια καριέρα σε διάφορα ευρωπαϊκά πρωταθλήματα: Γερμανία, Γαλλία, Αυστρία. Έχει ύψος 1,84 και με την εθνική Τσεχίας μετείχε στο Ευρωπαϊκό Πρωτάθλημα 2008. Από τον Ιανουάριο του 2011 αγωνίστηκε δανεικός στον Πανιώνιο για έξι μήνες και επέστρεψε στην Μπάνικ.

Βιογραφικό
----------

Ο Σβέρκος ξεκίνησε το ποδόσφαιρο στην Φρίντεκ-Μίστεκ (VP Frýdek-Místek) και από 14 χρονών στην Μπάνικ Οστράβα. Στην ίδια ομάδα υπέγραψε συμβόλαιο το 2001 σε ηλικία 18 ετών. Αγωνίστηκε δύο χρόνια στο πρωτάθλημα Τσεχίας και η ευχέρειά του στο σκοράρισμα τράβηξε το ενδιαφέρον της Μπορούσια Μενχενγκλάντμπαχ, με την οποία αγωνίστηκε τις επόμενες δύο σεζόν πετυχαίνοντας 17 γκολ σε 70 ματς. Συνέχισε μια σεζόν στη Χέρτα Βερολίνου πριν επιστρέψει στη Γκλάντμπαχ. Η μέτρια παρουσία του είχε ως αποτέλεσμα να δοθεί στην Αούστρια Βιέννης και το 2007 να γυρίσει πίσω στην Μπάνικ. Εκεί ξαναβρήκε τη φόρμα του και αναδείχθηκε πρώτος σκόρερ του πρωταθλήματος τη σεζόν 2007-08 με 15 γκολ, με αποτέλεσμα να κληθεί στην εθνική Τσεχίας και να πάρει μέρος στην τελική φάση του Ευρωπαϊκού πρωταθλήματος 2008. Τον Ιανουάριο του 2009 πήρε νέα μεταγραφή στο εξωτερικό, στη γαλλική Σοσό Μονμπελιάρ, με την οποία έκανε ένα καλό πρωτάθλημα, πετυχαίνοντας 10 γκολ σε 44 ματς. Τον Ιανουάριο του 2009 δόθηκε δανεικός για έξι μήνες στον Πανιώνιο.

Διεθνής
-------

Ο Σβέρκος υπήρξε 23 φορές διεθνής με την εθνική ελπίδων της Τσεχίας από το 2003 ως το 2005, με την οποία σκόραρε οκτώ φορές. Προηγουμένως είχε αγωνιστεί 66 φορές (23 γκολ) με τις εθνικές ομάδες όλων των πιο μικρών ηλικιών. Το 2008 κλήθηκε για πρώτη φορά στην εθνική ανδρών, με την οποία έκανε ντεμπούτο στις 27/5/2008 στο φιλικό αγώνα κατά της Λιθουανίας. Ήταν μέλος της Τσεχίας στην τελική φάση του Ευρωπαϊκού Πρωταθλήματος 2008, στο οποίο σκόραρε το πρώτο γκολ της διοργάνωσης στη νίκη με 1-0 της ομάδας του στο εναρκτήριο ματς επί της Ελβετίας. Είναι 11 φορές διεθνής και έχει σκοράρει τρία γκολ.

### Γκολ με την εθνική Τσεχίας

| # | Ημερομηνία | Πόλη | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 7 Ιουνίου 2008 | ΦΚ Βασιλεία, Ελβετία | Ελβετία ! Ελβετία | 1–0 | 1–0 | Ευρωπαϊκό Πρωτάθλημα 2008 |
| 2. | 9 Σεπτεμβρίου 2009 | Ούχερσκε Χράντιστε, Τσεχία | Άγιος Μαρίνος ! Άγιος Μαρίνος | 4–0 | 7–0 | Παγκόσμιο Κύπελλο 2010 (προκρ.) |
| 3. | 9 Σεπτεμβρίου 2009 | Ούχερσκε Χράντιστε, Τσεχία | Άγιος Μαρίνος ! Άγιος Μαρίνος | 7–0 | 7–0 | Παγκόσμιο Κύπελλο 2010 (προκρ.) |

Καριέρα
-------

| Χρονιές | Σύλλογος |  |  |
| --- | --- | --- | --- |
| 1990-1998 |  Φρίντεκ-Μίστεκ | έφηβος |  |
| 1998-2001 |  Μπάνικ Οστράβα | νέος |  |
| Χρονιές | Σύλλογος | Συμμετοχές | Γκολ |
| 2001-2003 |  Μπάνικ Οστράβα | 26 | 14 |
| 2003-2005 |  Μπορούσια Μενχενγκλάντμπαχ | 70 | 17 |
| 2005-2006 |  Χέρτα Βερολίνου | 10 | 0 |
| 2006-2007 |  Μπορούσια Μενχενγκλάντμπαχ | 6 | 0 |
| 2007 |  Αούστρια Βιέννης | 7 | 0 |
| 2007-2008 |  Μπάνικ Οστράβα | 39 | 23 |
| 2009-2010 |  Σοσό Μονμπελιάρ | 44 | 10 |
| 2010-11 (β΄) |  Πανιώνιος | 11 | 1 |
| 2011-12 |  Μπάνικ Οστράβα | 11 | 3 |
| Χρονιές | Εθνικές ομάδες | Συμμετοχές | Γκολ |
| 1998-1999 | Τσεχία ! Τσεχία (Κ-15) | 11 | 3 |
| 1999-2000 | Τσεχία ! Τσεχία (Κ-16) | 20 | 6 |
| 2000-2001 | Τσεχία ! Τσεχία (Κ-17) | 12 | 5 |
| 2000-2001 | Τσεχία ! Τσεχία (Κ-18) | 7 | 2 |
| 2001-2002 | Τσεχία ! Τσεχία (Κ-19) | 12 | 6 |
| 2002-2003 | Τσεχία ! Τσεχία (Κ-20) | 4 | 3 |
| 2003-2005 | Τσεχία ! Τσεχία (ελπίδων) | 23 | 8 |
| 2008- | Τσεχία ! Τσεχία (ανδρών) | 11 | 3 |

Αναφορές
--------

1. ↑  (πολλαπλές γλώσσες) *Transfermarkt*. 3528. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 5d11f4ea.
3. ↑  «ΕΛΒΕΤΙΑ - ΤΣΕΧΙΑ: 0–1». ΟΥΕΦΑ. 7 Ιουνίου 2008. Αρχειοθετήθηκε από το πρωτότυπο στις 8 Ιανουαρίου 2009. Ανακτήθηκε στις 16 Ιανουαρίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ του παίκτη στην ιστοσελίδα της Τσεχικής Ομοσπονδίας
* Προφίλ της Μπάνικ Οστράβα
* Στατιστικά σεζόν 2010-11.